Cycad Society: Digital Archive
Digital Archive of the Journal of the Cycad Society of South Africa
This DVD can be ordered from the Secretary at cycad@cycadsociety.org
Use this digital archive to enrich your knowledge in the cultivation and propagation of cycads, for research and sharing of knowledge with an ever growing cycad community. Die Broodboomvereniging van Suid- Afrika bied met trots ‘n volledige stel van die vereniging se joernaal, Encephalartos aan, vanaf die eerste uitgawe sedert Maart, 1985. Sedertdien is die joernaal beskou as ‘n baie waardevolle bron van inligting oor broodbome, hulle morfologie, kweking en dien as ‘n platform vir die uitruil van broodboom inligting. Die inleidende woorde van die eerste uitgawe noem dat daar verskeie redes is waarom mense (versamelaars, plantkundiges, tuinboukundiges, kwekers en natuurbewaarders) belangstel in broodbome. Die uitdaging van die vereniging is om hierdie uiteenlopende belangstellings, tot ‘n eenheid saam te snoer, nie net vir sy lede nie, maar ook vir die publiek.
In lyn met die vereniging se credo om kennis oor al die aspekte van broodbome te bevorder, asook ‘n groeiende belangstelling in broodbome te kweek, het die vereniging hierdie digitale argief van die eerste 102 uitgawes, van Encephalartos vanaf 1985 tot en met 2010 saamgestel. Broodbome is alreeds met ons vir etlike miljoene jare, maar in meer onlangse tye het hulle getalle asook diversiteit in die natuur drasties afgeneem. Bedreiging vanaf die mens kan beskou word as een van die grootste faktore wat hiertoe bygedra het, veral as dit kom by die versameling van plante uit die natuur vir ornamentele doeleindes. Op die wetenskaplike front het ons geleer dat hierdie plante gespesialiseerde bestuiwers het, en sonder ‘n volledige kennis van hierdie simbiose is dit onwaarskynlik dat daar hervestiging in die natuur sal plaasvind. Dit is teen hierdie agtergrond, dat ons eerstens die belangstelling en waardering van hierdie plante wil bevorder deur die kweek en aanwas daarvan. Ten tweede wil ons die wetenskaplike navorsing en dokumentering daarvan aanmoedig. , om sodoende die plante in die natuur ‘n kans op oorlewing te gee.
Gebruik hierdie digitale argief om jou eie kennis in die kweek van broodbome aan te vul, en ook om jou kennis ted eel met ‘n groeiende broodboomgemeenskap.